Гэта сапраўды вялікі ўнёсак у справу адкрыцця невядомых старонак айчыннай гісторыі: аўтар фактычна вярнуў нам больш за тысячу імёнаў людзей, вартых нашай памяці (кароткія, але даволі змястоўныя біяграфічныя звесткі змешчаныя ў дадатку). Акрамя таго, ён апісаў больш за 40 бітваў і значных баёў з удзелам гвардзейцаў-ліцвінаў (пад Самасьерай, пры Ратысбоне, Эслінгу, Ваграме, Аламейдэ і інш.). Кніга знаёміць чытачоў таксама з штодзённым жыццём і падрыхтоўкай кавалерыстаў, іх зброяй; апавядаецца і пра дачыненні з вядомымі французскімі камандзірамі і баявымі сябрамі тых, пра каго Напалеон сказаў: “Вы вартыя маёй Старой гвардыі! Вы — найлепшая кавалерыя!”